पाएं अपने शहर की ताज़ा ख़बरें और फ्री ई-पेपरडाउनलोड करें
काेराेना के संक्रमण से सुरक्षा के लिए स्वास्थ्य विभाग एक-दूसरे से दाे गज की दूरी रखने का सुबह-शाम ढिंढोरा पीट रहा है। लेकिन अस्पताल में काेराेना की जांच के लिए बनाए काउंटर पर ही साेशल डिस्टेंस की धज्जियां उड़ाई जा रही हैं। यहां इस नियम का पालन विभाग नहीं करा पा रहा है। यहां छांव के अभाव में राेज करीब 150-200 लाेगाें की भीड़ जब एक-दूसरे से सटकर खड़ी हाेती है ताे लगता है कि विभाग की नजर में यह दूरी दूसराें के लिए ही है जरूरी। लाेगाें पर ऊपरी मंजिल के लीकेज पाइप का गंदा पानी भी गिर रहा है।
जिला अस्पताल में काेराेना के सैंपल के लिए काउंटर बनाया है। लेकिन यहां जगह का चयन करते समय परेशानियां का ध्यान नहीं रखा गया। छांव के नाम पर प्लास्टिक शीड का शेड है। यहां राेज करीब 150 से 200 लाेग सैंपल देने सुबह 10 बजे से लाइन में लगते हैं। इस बीच धूप बढ़ने पर छांव के लिए एक-दूसरे से सटकर खड़े हाे जाते हैं। इस दाैरान साेशल डिस्टेंस का पालन नहीं हाे पाता है। यह स्थिति राेज बनती है।
लाेगाें की जुबानी
जहां व्यवस्थाओंं की कुछ जरूरत है, वहां इंतजाम कराएंगे
सैंपल के लिए किसी काे भी इनकार नहीं किया जा रहा है। आरटीपीसीआर के साथ साथ इससे ज्यादा सैंपल रैपिड एंटीजन के भी हाे रहे हैं। जहां व्यवस्थाओंं की कुछ जरूरत है, वहां इंतजाम कराएंगे।
-डाॅ. सुधीर जेसानी, सीएमएचओ, हरदा
1 दिन बाद भोपाल भेज रहे सैंपल, पाेर्टल पर चढ़ाने में भी अंतर
हठधर्मिता कहें या राजनीतिक दबाव, लेकिन विभाग अघोषित रूप से आरटीपीसीआर के केवल 50 सैंपल ही ले रहा है। इतना ही नहीं जिस दिन सैंपल लिए जाते हैं, उसी दिन भाेपाल नहीं भेजे जा रहे। पाेर्टल पर भी देरी से लाेड किए जा रहे हैं। इसका खुलासा तब हुआ सैंपल देने के तीसरे दूसरे दिन मोबाइल पर मैसेज आया। हरदा में नंबर नहीं लगने पर एक व्यक्ति ने खातेगांव में 24 काे सैंपल दिया। जिसकी रिपोर्ट निगेटिव हाेने का मैसेज 7 मई काे आया।
गड़बड़ी : सैंपल दिया ही नहीं और आ गया पॉजिटिव हाेने का मैसेज
एक बैंक मैनेजर काे रिपोर्ट पॉजिटिव आने का मोबाइल पर मैसेज मिला। वे घबरा गए, क्याेंकि उन्होंने सैंपल ही नहीं दिया था। उन्हीं की बैंक के एक अन्य कर्मचारी ने सैंपल दिया था। उनकी 7 दिन तक रिपोर्ट नहीं आई। जब उन्होंने अस्पताल में संपर्क किया ताे बताया गया कि उनका सैंपल गुम हाे गया है। इसके बावजूद भी विभाग आरटीपीसीआर से ज्यादा रेपिड एंटीजन टेस्ट का दावा कर सैंपलिंग कम करने की बात काे झुठलाने की काेशिश कर रहा है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva bho_Deva hin_Deva hin_Deva hne_Deva hin_Deva hin_Deva hin_Deva hin_Deva zho_Hant eng_Latn